Нели Закс
Вие, мои мъртви…

Превод от немски: Венцеслав Константинов, —

chitanka.info

Вие, мои мъртви,

сънищата ви осиротяха

нощ затули образите ви

езикът ви лети и пее с тайни знаци

Бежанският рой на мислите

горещото ви завещание

проси на брега ми

Неспокойна съм

до смърт уплашена

да уловя съкровището с късче от живот

Макар и притежателка на мигове

на сърцебиения и разлъки

на смъртоносни рани

къде е моето наследство

Солта е моето наследство

1946

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.